Craiova Live

Victor Biliac @Toska
2025-05-31 22:00 - 2025-06-01 02:00 (Europe/Bucharest)

Salonul Regional de Fotografie pentru liceeni ”Oltenia în imagini”, ed. a XIII-a, 2025
2025-06-01 08:00 - 18:00, 2025-06-02 08:00 - 18:00, 2025-06-03 08:00 - 18:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
𝐒𝐚𝐥𝐨𝐧𝐮𝐥 𝐑𝐞𝐠𝐢𝐨𝐧𝐚𝐥 𝐝𝐞 𝐅𝐨𝐭𝐨𝐠𝐫𝐚𝐟𝐢𝐞 𝐩𝐞𝐧𝐭𝐫𝐮 𝐋𝐢𝐜𝐞𝐞𝐧𝐢 „𝐎𝐥𝐭𝐞𝐧𝐢𝐚 𝐢̂𝐧 𝐈𝐦𝐚𝐠𝐢𝐧𝐢” 𝐞𝐝𝐢𝐭̦𝐢𝐚 𝐚-𝐗𝐈𝐈𝐈-𝐚

Evenimentul este continuatorul Salonului Municipal de Fotografie „Craiova în imagini” și este organizat de Asociaţia Culturală „Craiova”, Muzeul Olteniei, Fotoclubul „Mihai Dan Călinescu” și Asociația „Omnia Photo” în parteneriat cu Muzeul de Artă Craiova, Fotoclubul „Mircea Faria” și cu Inspectoratele Şcolare Judeţene Dolj, Gorj, Olt, Mehedinți, Vâlcea şi se desfăşoară sub patronajul Asociaţiei „DACICA” Societatea Română de Artă Fotografică.

𝐉𝐮𝐫𝐢𝐮𝐥 𝐚 𝐟𝐨𝐬𝐭 𝐚𝐥𝐜𝐚̆𝐭𝐮𝐢𝐭 𝐝𝐢𝐧 𝐏𝐫𝐞𝐬̦𝐞𝐝𝐢𝐧𝐭𝐞𝐥𝐞 𝐉𝐮𝐫𝐢𝐮𝐥𝐮𝐢:
𝐌𝐈𝐑𝐂𝐄𝐀 𝐀𝐍𝐆𝐇𝐄𝐋, artist fotograf, A.FIAP, Hon.FICS, Hon.WPAI, Hon.CPE, Hon.FCPA, (Preşedinte al Fotoclubului „Mihai Dan-Călinescu” din Craiova)
𝐌𝐞𝐦𝐛𝐫𝐢𝐢 𝐣𝐮𝐫𝐢𝐮𝐥𝐮𝐢:
𝐂𝐑𝐈𝐒𝐓𝐈 𝐍𝐄𝐃𝐄𝐋𝐂𝐔 – directorul Salonului
𝐕𝐈𝐎𝐑𝐄𝐋 𝐏𝐈̂𝐋𝐈𝐆𝐑𝐀𝐒 – grafician (Asociaţia Culturală „Craiova”).
𝐃𝐎𝐑𝐈𝐀𝐍 𝐃𝐄𝐋𝐔𝐑𝐄𝐀𝐍𝐔 – artist fotograf, Asociația „Omnia Photo”
𝐃𝐈𝐀𝐍𝐀 𝐍𝐄𝐃𝐄𝐋𝐂𝐔 – secretarul Salonului

La această ediție au fost înscrise în competiție 141 de lucrări realizate de elevi de la licee din întreaga Oltenie. În urma jurizării, 63 dintre ele au intrat în Salon, iar nouă au fost recompenate cu premiile decise de juriu.

𝐌𝐚𝐫𝐞𝐥𝐞 𝐏𝐫𝐞𝐦𝐢𝐮 „𝐍𝐈𝐂𝐔-𝐃𝐀𝐍 𝐆𝐄𝐋𝐄𝐏”
𝐌𝐞𝐝𝐚𝐥𝐢𝐚 𝐝𝐞 𝐀𝐮𝐫 𝐚 𝐀𝐬𝐨𝐜𝐢𝐚𝐭̦𝐢𝐞𝐢 „𝐃𝐀𝐂𝐈𝐂𝐀” 𝐒𝐨𝐜𝐢𝐞𝐭𝐚𝐭𝐞𝐚 𝐑𝐨𝐦𝐚̂𝐧𝐚̆ 𝐝𝐞 𝐀𝐫𝐭𝐚̆ 𝐅𝐨𝐭𝐨𝐠𝐫𝐚𝐟𝐢𝐜𝐚̆.
𝐌𝐞𝐝𝐚𝐥𝐢𝐚 𝐝𝐞 𝐀𝐫𝐠𝐢𝐧𝐭 𝐚 𝐀𝐬𝐨𝐜𝐢𝐚𝐭̦𝐢𝐞𝐢 „𝐃𝐀𝐂𝐈𝐂𝐀” 𝐒𝐨𝐜𝐢𝐞𝐭𝐚𝐭𝐞𝐚 𝐑𝐨𝐦𝐚̂𝐧𝐚̆ 𝐝𝐞 𝐀𝐫𝐭𝐚̆ 𝐅𝐨𝐭𝐨𝐠𝐫𝐚𝐟𝐢𝐜𝐚̆ 𝐌𝐞𝐝𝐚𝐥𝐢𝐚 𝐝𝐞 𝐁𝐫𝐨𝐧𝐳 𝐚 𝐀𝐬𝐨𝐜𝐢𝐚𝐭̦𝐢𝐞𝐢 „𝐃𝐀𝐂𝐈𝐂𝐀” 𝐒𝐨𝐜𝐢𝐞𝐭𝐚𝐭𝐞𝐚 𝐑𝐨𝐦𝐚̂𝐧𝐚̆ 𝐝𝐞 𝐀𝐫𝐭𝐚̆ 𝐅𝐨𝐭𝐨𝐠𝐫𝐚𝐟𝐢𝐜𝐚̆.
𝐏𝐫𝐞𝐦𝐢𝐢 𝐬𝐩𝐞𝐜𝐢𝐚𝐥𝐞:
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝐹𝑙𝑜𝑟𝑖𝑛 𝑅𝑜𝑔𝑛𝑒𝑎𝑛𝑢” 𝑎𝑙 𝑀𝑢𝑧𝑒𝑢𝑙𝑢𝑖 𝑑𝑒 𝐴𝑟𝑡𝑎̆ 𝐶𝑟𝑎𝑖𝑜𝑣𝑎
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝑉𝑖𝑐𝑡𝑜𝑟 𝐵𝑜𝑙𝑑â𝑟” 𝑎𝑙 𝐹𝑜𝑡𝑜𝑐𝑙𝑢𝑏𝑢𝑙𝑢𝑖 „𝑀𝑖𝑟𝑐𝑒𝑎 𝐹𝑎𝑟𝑖𝑎”
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 𝑎𝑙 𝐹𝑜𝑡𝑜𝑐𝑙𝑢𝑏𝑢𝑙𝑢𝑖 „𝑀𝑖𝘩𝑎𝑖 𝐷𝑎𝑛-𝐶ă𝑙𝑖𝑛𝑒𝑠𝑐𝑢”
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝑂𝑚𝑛𝑖𝑎 𝑃ℎ𝑜𝑡𝑜” 𝑎𝑙 𝐴𝑠𝑜𝑐𝑖𝑎𝑡̦𝑖𝑒𝑖 „𝑂𝑚𝑛𝑖𝑎 𝑃ℎ𝑜𝑡𝑜”
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝑆̦𝑡𝑒𝘧𝑎𝑛 𝐶𝑖𝑢𝑐𝑒𝑎𝑛𝑢” 𝑎𝑙 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖

Premiile sunt substanțiale și constau în sume de bani, un weekend la munte pentru două persoane, un zbor cu balonul cu aer cald, cărți, invitații la film și materiale promoționale. Aceste premii sunt oferite de sponsorii Salonului – Asociația pentru Copii și Tineri Pro Reziliența, Cabana Terra Rânca, Rotary Club Craiova, Asociaţia Română pentru Transfer Tehnologic, Aventura Baloanelor, Inspire Cinema, Editura Litera și Europe Direct Sudul Olteniei.

Spectacol-concurs de echitație Marele Premiu al Craiovei
2025-06-01 09:00 - 14:00 | Parcul Nicolae Romanescu, Craiova, Dolj, România
Pentru prima oară după zeci de ani, spectacol-concurs de echitație, pe hipodromul din Parcul Nicolae Romanescu de Zilele Craiovei!29 mai – 1 iunie!

Expoziție de fotografie „Craiova mea iubită”, ediția a II-a
2025-06-01 09:00 - 17:00, 2025-06-03 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 31 mai 2025, la ora 11.00, vernisajul expoziției de fotografie „Craiova mea iubită”, ediția a doua. În cadrul acestei noi ediții, vor fi expuse 25 de panouri cu fotografii realizate de:
☑Rucsandra Silvia Călin
☑Bogdan Negoiță
☑Livia Corcoveanu
☑Cristian Floriganță
☑Gabriela Vochescu
☑Victor Cătălin Boldîr
☑Mihaela Eleonora Cojocaru
☑Mircea Georgescu
☑Daniela Iancu
☑Ion Claudiu Nețoiu
☑Claudia Bucur
☑Valerian Cruceru
☑Claudia Radu
☑Cătălin Obreja
☑Anne Marie Gavrilă
☑Angelo Sab
☑Marina Gabriela Bărăitaru
☑Ovidiu Marius Urziceanu
☑Silviu Cristian Mirescu
☑Valentin Flory
☑Invitat special – Nick Wolf (artist plastic)
Expoziția „Craiova mea iubită”, parte din programul Zilelor Craiovei, este dedicată aniversării a 550 de ani de la atestarea documentară a orașului și poate fi vizitată în salonul expozițional de la mansardă până pe data de 23 iunie 2025.

Expoziție de artă contemporană “Ișalnița Mon Amour”
2025-06-01 09:00 - 17:00, 2025-06-02 09:00 - 17:00, 2025-06-03 09:00 - 17:00 | Galeria Arta 1, Calea Unirii, nr. 12, Craiova, Dolj, România
Expoziție de artă contemporană la Galeria ARTA Craiova“IȘALNIȚA MON AMOUR” – Cătălin AlexiUniunea Artiștilor Plastici din România – Filiala Craiova vă invită cu drag la vernisajul expoziției „IȘALNIȚA MON AMOUR”, semnată de artistul Cătălin Alexi. Joi, 5 iunie 2025 Ora 18:00 Galeria ARTA Craiova, Calea Unirii nr. 12Expoziția poate fi vizitată în perioada 1-14 iunie 2025.O declarație vizuală despre memorie, loc, atașament și transformare – Ișalnița devine metaforă și emoție în mâinile artistului.Vă așteptăm cu bucurie!

Zilele Craiovei 2025 - Program duminică, 01.06
2025-06-01 09:00 - 23:00 | Locații multiple, Craiova, Dolj, România
PROGRAM ZILELE MUNICIPIULUI CRAIOVA

Duminică, 01 iunie

09:30 – 16:00 Muzeul Cărții și Exilului Românesc • Ziua Copiilor la Muzeu: escape room literar, jocurile copilăriei, schimb de cărți, ora de lectură în aer liber, film și desene animate românești

10:00 – 12:00 Esplanada Teatrului pentru Copii și Tineret Colibri • Desene pe asfalt • Atelierul copilăriei MĂȘTI pentru COPII • Teatru interactiv cu jocuri teatrale

10:00 – 13:00 Parcul Nicolae Romanescu – zona Foișor • Ziua Mișcării – Direcția Județeană pentru Sport și Tineret Dolj

10:00 – 14:00 Holul Universității din Craiova • Cupa Municipiului Craiova la șah – Clubul de Șah Rokada Craiova

10:00 – 14:00 Parcul Nicolae Romanescu – zona Debarcader • Târg de adopții canine – SC Salubritate Craiova SRL

10:00 – 14:00 Str. A.I. Cuza (vizavi de Teatrul Național „Marin Sorescu”) • Expoziție mașini de epocă – Retromobil

10:00 – 15:00 Parcul Nicolae Romanescu – Lac • Concurs de pescuit pentru copii – Asociația Club Sportiv UP Carp

10:00 – 17:00 Muzeul Olteniei • Expoziția Incursiune în istoria Craiovei

09:00 – 13:00 Hipodrom – Parcul Nicolae Romanescu • Concurs și demonstrație de echitație – Marele Premiu al Municipiului Craiova – SCM Craiova și Federația Ecvestră Română

10:00 – 21:00 Str. Theodor Aman • ExpoFlora

10:00 – 21:00 Str. A.I. Cuza (English Park) • Test drive trotinete – Gentle Electric

10:00 – 21:00 Str. A.I. Cuza, zona Universitate – Teatrul Național „Marin Sorescu” • Salonul AutoShow – Camera de Comerț și Industrie Dolj

10:00 – 21:00 Str. A.I. Cuza (English Park) • Activități de promovare Semimaratonul Craiovei – ARTI Craiova

10:00 – 22:00 Piața William Shakespeare • Târgul Zilelor Craiovei – meșteri populari, manufactură contemporană, antichități și ateliere de creație – Asociația Carousel Project

10:00 – 22:00 Calea Unirii, zona Doljana • Târg de handmade și antichități – Manufaktura Biju

10:00 – Fantasy Park • Spectacole pentru copii

11:00 – 23:00 Piața Mihai Viteazul, Părculeț Mercur, Str. A.I. Cuza • Food Truck Festival – Check-OUTeam

16:00 – 20:30 Str. A.I. Cuza (English Park) • Atelier String Art • Atelier de creație – personalizare rame foto • Atelier de creație – pictură vase din ceramică – Leroy Merlin

17:00 – 18:00 McDonald’s – Universitate – Piața Mihai Viteazul • Parada Craiovei – Vis de copilărie

18:00 – 23:00 Piața Mihai Viteazul
Spectacol pentru copii – Elefănțelul curios, Teatrul pentru Copii și Tineret Colibri
Filarmonica Oltenia Craiova & Corul Glasuri Cristaline – Păpușile lui Gepetto
Alexia Țalavutis & Band
Lidia Buble
ANDRA
Foc de artificii
MC Tom Crîngureanu

19:30 – 21:00 Teatrul de Vară – Parcul Nicolae Romanescu • Spectacol de dans Ritmuri de Suflet – Asociația Culturală Sportivă Freaks Dance

Meet the Dogs - Târg de adopții canine în Parcul Romanescu
2025-06-01 10:00 - 14:00 | Parcul Nicolae Romanescu, Craiova, Dolj, România
Salubritate Craiova invită craiovenii la un nou târg de adopții canine! Astfel, în data de 1 iunie 2025, în zona Debarcader din Parcul „Nicolae Romanescu”, între orele 10:00 și 14:00, va avea loc un nou târg de adopții canine în cadrul căruia vor fi promovați, spre adopție, un număr de șapte câini din adăpostul public.
În urma adopției, aceștia vor pleca la noile lor case sterilizați, deparazitați, microcipați și vaccinați, primind totodată carnet de sănătate și fiind înregistrați în Registrul de Evidență al Câinilor cu Stăpân.
Evenimentul se bucură de sprijinul sponsorilor Maxi Pet România și Eurotehnica IT&C, partenerii noștri care asigură pachete-cadou pentru adoptatori, precum și mobilitatea câinilor în cadrul târgului și pentru noii stăpâni, prin lese și zgărzi. De asemenea, alături de noi vor fi și ofițeri din cadrul Inspectoratului de Poliție Județean Dolj – Biroul pentru Protecția Animalelor. Evenimentul se desfășoară cu sprijinul Primăriei Municipiului Craiova, Poliția Locală a Municipiului Craiova, RAADPFL Craiova.
Nu uitați: adopția unui câine din adăpostul public este gratuită conform legii și se face în baza actului de identitate valabil. Vă așteptăm!

Tezaur de gusturi
2025-06-01 10:00 - 17:00 | Ramada Plaza Craiova, Calea Bucuresti, nr 1, Craiova, Dolj, România
𝐓𝐄𝐙𝐀𝐔𝐑 𝐃𝐄 𝐆𝐔𝐒𝐓𝐔𝐑𝐈 – 𝟑𝟏 𝐦𝐚𝐢 & 𝟏 𝐢𝐮𝐧𝐢𝐞 𝐥𝐚 Ramada Plaza Craiova! După succesul ediției din toamnă Craiova, capitală gastronomică est-europeană, vă invităm la un weekend plin de gusturi locale, vinuri alese și experiențe de neratat! Degustări | Conferințe despre enoturism | Crame din toată țara | Masterclass cu Chef Ciprian Nicolescu & Cezar Ioan Intrare liberă Eveniment organizat cu sprijinul Primaria Municipiului Craiova, Liceul de Industrie Alimentară – Craiova, We Are Romania și Vinul.ro. Hai să celebrăm împreună gusturile autentice ale Olteniei!

BUCATE OLTENEȘTI & VINURI ROMÂNEȘTI / DEGUSTĂRI ȘI CONFERINȚE GASTRONOMICE
31 MAI – 1 IUNIE 2025 – RAMADA PLAZA CRAIOVA

“Zilele Craiovei” la Ramada Plaza din localitate constituie prilejul unei noi întâlniri a publicului generalist și a profesioniștilor cu bucatele oltenești și cu vinurile românești, în 31 mai – 1 iunie 2025, în cadrul mai larg al proiectului “Craiova, capitală gastronomică est-europeană”. Ca întregul proiect, și această reuniune este organizată de Liceul de Industrie Alimentară din localitate cu sprijinul Primăriei Craiova și cu implicarea platformei de gândire și acțiune We Are Romania / YOU ARE WELCOME.
31 mai – Prima zi a evenimentului, între orele 12:00 și 19:00, este rezervată degustărilor: o expoziție de bucate realizate în atelierele Liceului de Industrie Alimentară (LIA) și un Masterclass de praz & vinuri din soiuri românești susținut de Chef Ciprian Nicolescu (Ellipse City Restaurant by Ramada Plaza) și Cezar Ioan (vinul.ro).
Tot în 31 mai – în același interval orar, oaspeții se vor întâlni cu mai multe crame din Oltenia și din țară: au confirmat până în prezent Avincis, Banul Mărăcine, Budureasca, Crama de Piatră, Crama Oprișor, Domeniile Panciu, Domeniile Vînju Mare, Domeniul Drăgași, Olterra. În expoziția cu degustare vor fi prezentate și uleiurile de măsline multimedaliate internațional Eliada – inițiativă a antreprenorului craiovean Cătălin Adam.
În aceași după-amiază de sâmbătă va avea loc conferința “Turismul enogastronomic și cultural și dezvoltarea locală” – unde cei prezenți vor asista la studii de caz din Bulgaria (Anelia Hristova & Iulia Bahovski, “North East Wine Tours Bulgaria”) și din România (Florin Opriș, “Descoperă vinurile Olteniei”; David Sandu, “Crama de Piatră” din Dealu Mare; Alina Podiuc, “Domeniul Drăgași” din Drăgășani).
Duminică, 1 iunie, de la orele 11:00, va avea loc cea de-a 10-a ediție a conferințelor naționale “Gastronomia – cu bune, cu rele”, dedicate brandului de țară al României izvorât din patrimoniul culinar și cultural românesc – tema de etapă fiind “brandul regional oltenesc și oportunitățile în HoReCa și în retailul internațional”.
Cu participarea cadrelor didactice și a elevilor de la Liceul de Industrie Alimentară (LIA) Craiova, pe 1 iunie va avea loc și o consfătuire cu privire la modurile în care instituția poate pregăti cât mai bine absolvenții de care ospitalitatea și industria de profil au atâta nevoie în momentul de față.

Expoziția „Din Craiova, cu patimă: fantaști, excentrici, ambițioși”,
2025-06-01 10:00 - 17:00, 2025-06-03 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova va sărbători, din mijlocul urbei, o nouă ediție a „Zilelor Craiovei” și cu acest prilej își propune să arunce o privire mai scormonitoare în viețile unor concitadini din alte timpuri, mai precis să abordeze aspecte ale existenței acestora, asupra cărora, de obicei, nu se insistă în biografiile oficiale și școlare.
Așadar, în parteneriat cu Arhivele Naționale ale României – Serviciul Județean Dolj, vom deschide vineri, 30 mai, a.c., începând cu ora 15.00, în Sala Oglinzilor, expoziția „Din Craiova, cu patimă: fantaști, excentrici, ambițioși”, cuprinzând lucrări de pictură, sculptură, fotografii și documente, referitoare la personalități craiovene de la sfârșitul secolului al XIX-lea și începutul secolului XX.
Prezenți în expoziție, prin portrete, caricaturi, busturi, efigii, sau documente, vor fi foști primari, profesori, proprietari, politicieni, avocați, poeți și artiști, având ca numitor comun preocupări bizare, manii sau înclinația spre zaveră. Cu nume ca Nicolae Romanescu, Alexandru Macedonski sau C.D. Fortunescu foarte mulți dintre noi sunt cu siguranță familiarizați, dar vor fi amintite, cu acest prilej, nume cu rezonanțe mai puțin notorii, a căror prezență în peisajul craiovean a contribuit din plin la culoarea locală.
Diverse apucături pitorești ale unor personaje ilustre din târgul Craiovei sunt consemnate în voluminoasa corespondență comercială a secolului XIX, dar și în multe scrieri cu caracter memorialistic sau biografic, acestea reprezentând sursele documentare care îmbogățesc portrete precum cele ale lui G. M. Fontanini, Petru (Pera) Opran, C. M. Ciocăzan, sau V. G. Paleolog.
Vom descoperi, printre altele, cum activitatea oficială a unui serios profesor și om de știință poate fi dublată de interese dubioase – cum ar fi cercetările spiritiste, că un avocat cult și filantrop, e în același timp un mizantrop, plin de excentricități, iar un profesor scorțos, cu origini ardelene, reușește să reboteze într-un viguros avânt latinist, câteva generații de craioveni.
Astfel, de la geambași ce-și înmormântau iepele favorite cu cortegiu și muzică funerară, la conspiratori împotriva monarhiei și insurgenți anarhiști, toți sunt pregătiți să vă spună poveștile lor, dacă veți vizita Palatul Jean Mihail.
Titlu: DIN CRAIOVA, CU PATIMĂ: FANTAȘTI, EXCENTRICI, AMBIȚIOȘIDurata expoziției: 30 mai – 6 iulie 2025Curator: Laura Tiparu, muzeograf

Dinozaurii: O călătorie imersivă în lumea preistorică @MINA Pop-Up Craiova
2025-06-01 10:00 - 20:00, 2025-06-02 14:00 - 19:00, 2025-06-03 14:00 - 19:00 | MINA Pop-Up Craiova, Bulevard Ilie Balaci nr. 6 (lângă Sala Polivalentă), Craiova, Dolj, 200920, România
Din 10 mai, la MINA Pop-up Craiova este disponibil un nou spectacol educațional: „Dinozaurii – O călătorie imersivă în Lumea Preistorică”. Show-ul reprezintă o incursiune în universul preistoric, ce cuprinde întreaga perioadă mezozoică oferind astfel publicului o experiență în habitatul de acum sute de milioane de ani. Accesul se face cu cel puțin o oră înainte de închidere. Intervalele se adresează tuturor categoriilor de vârstă, cu excepția celor de la 19:00 și 20:00, care sunt dedicate exclusiv adulților și copiilor cu vârsta de peste 10 ani. În cadrul MINA Pop-Up Craiova, sunt disponibile și alte show-uri multimedia:Van Gogh – The Immersive ShowCei mai faimosi pictori români – o călătorie imersivă în arta româneascăLumea Subacvatica – O călătorie imersivă a apei……………………………….Spațiul MINA Pop-Up este un cort de 450 mp, cu proiecții 360, pe Bulevardul Ilie Balaci, nr. 6, lângă Sala Polivalentă. MINA Pop Up are loc la Craiova până pe 15 iunie 2025, perioadă în care vor fi prezentate mai multe spectacole imersive.MINA Pop-Up Craiova va fi deschis:Luni – vineri: 12:00 – 21:00Sâmbătă: 10:00 – 21:00Duminică: 10:00 – 20:00Accesul se face cu cel puțin o oră înainte de închidere. Intervalele se adresează tuturor categoriilor de vârstă, cu excepția celor de la 19:00 și 20:00, care sunt dedicate exclusiv adulților și copiilor cu vârsta de peste 10 ani. MINA, Museum of Immersive New Art, este un concept unic în România care aduce împreună arta și tehnologia într-un mod inovator.Fiecare spațiu MINA este echipat cu tehnologie de ultimă generație și oferă o varietate de show-uri imersive, de la proiecții spectaculoase de artă clasică și contemporană până la explorări educative ale misterelor naturii și ale universului.

COSMOS - Descoperim tainele universului @MINA Pop-Up Craiova
2025-06-01 10:00 - 21:00, 2025-06-02 16:00 - 19:00, 2025-06-03 16:00 - 19:00 | MINA Pop-Up Craiova, Bulevard Ilie Balaci nr. 6 (lângă Sala Polivalentă), Craiova, Dolj, 200920, România
🌌 MINA Pop-Up Craiova te invită într-o călătorie în COSMOS – Descoperim tainele universului.
🌠 COSMOS este un spectacol imersiv care îți aprinde curiozitatea și imaginația. Vei explora Sistemul Solar, vei auzi sunetele produse de găurile negre și vei retrăi momente legendare din aventura cosmică a omenirii 🚀.
🎥 Show-ul include secvențe inedite din documentarul „Opt zile în cosmos”, despre misiunea istorică a lui Dumitru Prunariu, primul român ajuns în spațiu. Este o experiență care îmbină spectacolul vizual cu știința, pentru toate vârstele – captivantă, educativă și total out of this world 🌌✨
Show-ul este prezentat de @kauflandromania
📍 Craiova, Bulevardul Ilie Balaci 6 (lângă Sala Polivalentă)
📅 Începând cu 10 mai, până pe 15 iunie
🕛 Program: Luni–Vineri 12:00–21:00 | Weekend 10:00–21:00
🎟 Bilete: 45 lei adulți | 35 lei copii – sunt disponibile pe site-ul popup.minamuseum.com și pe link-ul din BIO sau la recepția muzeului.

ExpoFlora Craiova 2025
2025-06-01 10:00 - 22:00 | Strada Theodor Aman, Strada Theodor Aman, Craiova, Dolj, România
Expoziția cu vânzare „ExpoFlora Craiova 2025” va avea loc în cadrul Zilelor Municipiului Craiova în perioada 29 mai – 1 iunie 2025, pe strada Theodor Aman din Centrul Vechi. Expoziţia își propune să reunească producătorii de flori și articole cu specific floral, într-un târg ce a devenit o tradiție de-a lungul anilor pentru municipiul nostru.

Zilele Craiovei 2025
2025-06-01 10:00 - 22:00 | Locații multiple, Craiova, Dolj, România
La 550 de ani de la prima atestare documentară,
Mari artiști, show aviatic, parade și echitație de Zilele Craiovei

Craiova sărbătorește 550 de ani de la prima atestare documentară, cu patru zile de evenimente, pline de surprize memorabile, alături de cei mai în vogă artiști ai momentului: Andra, Delia, Zdob și Zdub, Subcarpați și Lidia Buble!

Cea de-a XXVIII-a ediție a Zilelor Craiovei reunește, între 29 mai și 1 iunie 2025, comunitățile orașului în parcuri și piețe, în muzee și pe străzi, care devin spații de interacțiune, relaxare și bucurie și unde energia copiilor se va întâlni cu experiența celor mari în muzică, artă contemporană, sport și tradiții locale.

Zilele Craiovei 2025 – Program joi, 29.05

Zilele Craiovei 2025 – Program vineri, 30.05

Zilele Craiovei 2025 – Program sâmbătă, 31.05

Zilele Craiovei 2025 – Program duminică, 01.06

De joi, 29 mai și până duminică, 1 iunie, craiovenii sunt invitați să se bucure de muzica artiștilor preferați din Piața Mihai Viteazul, să simtă adrenalina la acrobațiile piloților de pe Aeroportul Internațional Craiova , să deguste bunătăți culinare la festivalul de street food de pe strada A.I. Cuza , să participe la cea mai mare paradă a copiilor , să facă mișcare în Parcul Nicolae Romanescu sau să admire expozițiile cu vânzare de flori sau produse handmade din zona centrală.
Subcarpați, Zdob și Zdub, Delia, Alexia Țalavutis & Band, Lidia Buble, Andra vor întreține atmosfera în fiecare seară de weekend, pe scena din Piața Mihai Viteazul, între orele 19:00 – 23:00, alături de artiștii de la Opera Română Craiova, Teatrul Colibri și Filarmonica Oltenia, dar și de cei mai îndrăgiți artiști ai foclorului oltenesc, cum ar fi Mariana Ionescu Căpitănescu, Constantin Enceanu sau Steliana Sima.

Strada Theodor Aman este gazda celei mai așteptate expoziții din an – ExpoFlora, Parcul Nicolae Romanescu rămâne spațiul perfect pentru mișcare – de la pescuit, la jocuri și demonstrații sportive sau spectacol de echitație , iar esplanada Teatrului Național Marin Sorescu este dedicată atelierelor interactive pentru copii și celor mai frumoase produse meșteșugite de artiștii plastici.

Doritorii de adrenalină sunt așteptați sâmbătă, 31 mai, între orele 10:00 – 16:00, la Craiova Air Show, pe Aeroportul Internațional Craiova. Avioane de acrobație, demonstrații de măiestrie și zboruri sincron vor transforma cerul Craiovei, la moment de sărbătoare, într-un adevărat spectacol al curajului și preciziei.

Pentru prima oară după zeci de ani, hipodromul din Parcul Romanescu va prinde viață, de Zilele Craiovei și va găzdui un spectacol-concurs de echitație. Sâmbătă și duminică, peste 40 de sportivi din toată țara vor participa la Marele Premiu al Municipiului Craiova – etapa națională de sărituri peste obstacole, organizat de SCM Craiova și Federația Ecvestră Română.

Dar cei mai fericiți sărbătoriți vor fi, și în acest an, copiii. Concursuri de șah , de pescuit, jocuri sportive, ateliere interactive și spectacole pentru copii sunt pregătite, special pentru ei, la Zilele Craiovei. Duminică dimineața, pe 1 iunie, copii de toate vârstele sunt așteptați la jocuri teatrale pe esplanada Teatrului Colibri , iar după amiaza sunt invitați să participe la cea mai mare paradă a copiilor – Vis de copilărie, care va porni la ora 17.00, de la McDonald’s – strada A.I. Cuza și va avea ca punct final Piața Mihai Viteazul. Artiști stradali, personaje costumate, copii, tineri și seniori vor defila într-un carnaval al bucuriei .

Ediția aniversară a Zilelor Craiovei se va încheia cu mari artiști pe scena din Piața Mihai Viteazul – Alexia Țalavutis, Lidia Buble, Andra – și cu un show piromuzical.

Expoziția „Cezar Atodiresei. Pictură, desen, obiect”
2025-06-01 11:00 - 18:00, 2025-06-03 11:00 - 18:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă din Craiova vă invită să vizitați expoziția „Cezar Atodiresei. Pictură, desen, obiect”, curator: lector univ. dr. Silvia Stoica. Expoziția va prezenta o selecție de lucrări realizate în perioada 1985 – 2022, cu accent pe lucrările geometrice din creația artistului, reunind pentru prima dată, în același spațiu, atât lucrări bidimensionale (picturi, desene, acuarele) cât și lucrări tridimensionale. Un alt element de noutate îl constituie prezentarea desenelor din arhivele de lucru și de cercetare, din mapele documentare, din carnetele de schițe, desene reprezentând studii, schițe-proiect, desene-concept.
Desenele de mici dimensiuni, sistematizate de artist pe nuclee tematice, alcătuiesc o parte consistentă a parcursului de creație artistică, fiind lucrări ce evidențiază procesele, căutările desfășurate în atelierul intim al artistului. Picturile și desenele fac parte din seriile „Blocul” (1987-2022), „Coșul” (1985-2016), „Turnul” (1986-2002), „Fereastra”, „Golf” (2009-2012), „Pescărușul” (1995-2013). Din punct de vedere stilistic, lucrările tridimensionale sunt într-o bună legătură cu compozițiile bidimensionale, autorul utilizând același principiu al esențializării volumelor, al concentrării formelor, al sintezelor cromatice. Picturile, desenele și obiectele reunite în expoziția de la Muzeul de Artă Craiova oferă o privire, atât în ansamblu, cât și în detaliu, asupra dinamicii procesului de creație, asupra unității de viziune și reprezentare în opera plastică a lui Cezar Atodiresei.
Cezar Atodiresei și-a așezat creația sub semnul perenului și al inexpugnabilului. Premisele unei atare realități, indisolubil legate de posteritatea artistului și a operei, le descopăr în creația sa îndelung distilată, din cuprinsul căreia orice asperitate, orice fapt accidental s-au văzut definitiv eliminate, de nu cumva s-au retras singure, ca prin vrajă, în propria lor umbră. De vreme ce profilul existenței cotidiene nu se lasă deloc descoperit pe întinsul pânzelor semnate de Cezar Atodiresei, fiind totuși tainic încifrat în structurile acestora […], opera sa pictată și desenată a atins fruntariile unei anume clasicități, care o va feri în mod neîndoios de efectul coroziv al timpului. Aripa acestuia, cred, se lovește încă de pe acum în van de fermitatea de natură pitagoreică a imaginilor, o fermitate pe care, aidoma compozițiilor muzicale ce se împărtășesc din categoria austerului și a esențialului, trebuie să ne-o imaginăm nu ca pe un joc mai mult sau mai puțin arbitrar de triluri, de forme și de culori, ci – întâi de toate – ca pe o cadență pură, alcătuită din proporții și din numere.
(Cristian-Robert Velescu)
Cezar Atodiresei (6 august 1954, Drăguşeni, Suceava – 2 februarie 2022, București), pictor, profesor la Universitatea Națională de Arte din București (1990-2022), a avut o consistentă activitate expozițională, didactică, managerială, fiind recunoscut și apreciat pentru profesionalismul său, pentru calitatea, consecvența și consistența demersului său plastic, pentru rafinamentul, sensibilitatea, energia, forța lucrărilor sale și, nu în ultimul rând, pentru excepționala sa calitate umană.
Și-a început formația la Liceul de muzică și arte plastice „Octav Băncilă” din Iași (1969-1973), avându-i profesori pe maeștrii Liviu Suhar, Dan Hatmanu, Gheorghe Maftei. A studiat Pictura la Institutul de Arte Plastice „Nicolae Grigorescu” din București (1982-1986) cu profesorii Constantin Blendea, Florin Mitroi, Marius Cilievici, Traian Brădean. Din 1990 a activat ca asistent la Academia de Arte, disciplina Anatomie artistică şi comparată. În 1992 a înființat Secția Pedagogia Artei unde, un an mai târziu, a devenit lector universitar. Începând cu anul 2009, a fost conferențiar și apoi, din 2017, profesor universitar la Departamentul Pictură. În 2006 a obținut titlul de Doctor în Arte Vizuale la Universitatea Naţională de Arte din Bucureşti, cu teza „Stadiu şi finalitate în opera plastică”, coordonator științific: prof. univ. dr. Mihail Mănescu. Începând cu 1990, a fost membru al Uniunii Artiștilor Plastici din România, în cadrul Filialei Pictură București, unde a avut și calitatea de membru în Biroul Filialei.
Cezar Atodiresei a lăsat o operă considerabilă, cuprinzând picturi, desene, obiecte. Creația sa a fost prezentată publicului în expoziții personale și în cadrul a numeroase participări la manifestări colective din țară și străinătate. Este autor al unor cărți a căror temă e legată de problematica artelor vizuale, iar reproduceri după operele sale au apărut în cataloage de expoziții, albume, volume și reviste de specialitate.
Premii și burse: 1973 – Premiul III Festivalul Şcolilor şi Liceelor de Artă – Iaşi; 1985 – Premiul I al IAP „Nicolae Grigorescu” pentru desen, în cadrul Anului Internaţional al Tineretului; 1986 – Premiul Fundaţiei „Sârghie”, ediţia a X-a; 1988-1990 – Bursa U.A.P. – Atelier „Costin Petrescu”; 1990 – Premiul I „Voroneţeana”, Suceava; 2017 – Indemnizație de merit, Academia Română.
Lucrările sale figurează în colecții de stat și particulare: Muzeul de Artă Constanța, Academia Română, Muzeul Județean Bacău, Muzeul Dunării de Jos Călărași, Muzeul Universității Naționale de Arte din București, Muzeul de Artă Tulcea, Muzeul Județean Târgu Mureș, Muzeul Județean Suceava, Colecțiile Mănăstirii Putna, ș.a.

Târgul Zilelor Craiovei 2025
2025-06-01 11:00 - 20:00 | Piața William Shakespeare, Craiova, Dolj, România
Târgul Zilelor Craiovei

Esplanada Teatrului Național „Marin Sorescu”
29 mai – 1 iunie 2025
Zilnic, între orele 11:00 și 20:00

Târgul Zilelelor Craiovei, parte din manifestările organizate de Primaria Municipiului Craiova, aduce un colț de Românie autentică, dar și creativă, reinterpretată cu gust și tehnici contemporane, pe ici-colo cu umor, iar peste tot cu multă culoare și mult suflet.

Ce găsiți

Peste 50 de meșteri populari și artizani contemporani își deschid cuferele pline de comori: covoare oltenești țesute la război, ii cusute ca pe vremuri, ceramică de Horezu învârtită la roată și pictată cu migală, bijuterii lucrate cu acul, cleștele și penseta, antichități de hăăăăt mulți ani, tablouri care spun povești, decorațiuni de toate felurile – cusute, modelate, imprimate 3D. De la rural la urban, de la străvechi la modern, de la inimă la inimă, toate vă așteaptă să le admirați și luați acasă!

Și pentru că susținem permanent și cu toată inima creativitatea și viitorul, veți întâlni aici mici și tineri artiști aflați la primul lor pas în fața publicului – cu emoție în glas, dar cu mâini sigure și idei minunate. Musai să-i cunoașteți, să-i încurajați și să plecați poate cu o lucrare care într-o zi o să valoreze cât un Rembrandt de buzunar

Dacă sunteți curioși din fire și poate vreți să vă reprofilați profesional, avem demonstrații live de meșteșuguri: cusături tradiționale, sculptură în lemn, realizare bijuterii din aur și argint – toate făcute pe loc, sub ochii tăi. Cine știe cum furați meseria și mâine-poimâine ajungeți expozanți neîntrecuți

Copiii vor fi în al nouălea cer ( și noi cu ei!!): vor avea un sector maaare doar al lor, unde își vor pune la încercare, în ateliere special organizate pentru ei, talentele la pictură pe pânză, lemn sau ceramică, confecționare de moriști colorate, tablouri din nisip, modelaj în lut, facepainting, tatuaje temporare, codițe împletite, jocuri care mai de care mai distractive!

Pentru cei cu gust la tehnologie avansată, aducem oglindă 360 pentru poze spectaculoase, imprimantă 3D pentru la care vă puteți crea cele mai năstrușnice obiecte, plus o cameră magică ce vă transformă irisul într-un tablou absolut unic și irezistibil– da, da, ați citit bine

Pe 1 iunie, dăm distracția la maxim! E Ziua Copilului și avem pregătit program non-stop cu ateliere, jocuri și surprize – e și ziua orașului nostru, care, pe deasupra, împlinește 550 de ani de la prima atestare documentară a actualei denumiri

Intrarea? Liberă, desigur. Ieșirea? Cu sacoșa plină de povești, zâmbete și un pic de magie

Ne vedem între 29 mai și 1 iunie, pe esplanadă, să ne bucurăm împreună de meșteșug, creativitate și comunitate – toate sub semnul bucuriei de-a fi craiovean!

Eveniment organizat cu inimă și tradiție de Asociatia Carousel Project, în parteneriat cu Primaria Municipiului Craiova.

Eco-parada Copilăriei
2025-06-01 17:00 - 18:00 | Locații multiple, Craiova, Dolj, România
Pe 1 iunie vă așteaptăm pe traseul McDonalds – Universitate – Piața Mihai Viteazul la Parada Craiovei.

Tache, Ianke și Cadâr
2025-06-02 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Tache, Ianke şi Cadâr
AUTOR: Victor Ion Popa
REGIE: Horațiu Mălăele
SCENOGRAFIE: Maria Miu
MUZICĂ: George Marcu
LUMINI: Grigore Andrei Mihai
PRODUCĂTOR: Bulandra-CortinaAG-SpectacolTM
DURATĂ: 1h 30 min fără pauză
Scrisă în 1932, piesa Tache, Ianke şi Cadâr a trecut proba timpului şi a devenit unul dintre cele mai populare şi mai montate texte interbelice din literatura dramatică românească. Povestea celor trei mici negustori – un român, un evreu şi un turc – a căror tihnă monotonă e tulburată de o dilemă de ordin personal, redefineşte relațiile interetnice şi, în profunzime, cele interumane. Tache, Ianke şi Cadâr formulează întrebări şi propune răspunsuri actuale într-o manieră plină de umor, în care slăbiciunile umane sunt tratate cu o ironică indulgență, iar posibilitățile de negociere prin înțelegere reciprocă sunt evidențiate cu o inteligență fină.

Expoziția „Arheologii feminine"
2025-06-03 12:00 - 18:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
GLORIÆ Art Gallery, prima galerie privată de artă din Craiova, anunță expoziția „Arheologii feminine”, dedicată artistelor Marilena Preda-Sânc, Aurora Király, Elena Scutaru și Roxana Trestioreanu. Vernisajul va avea loc vineri, 16 mai, de la ora 18:00, în prezența artistelor și a curatoarei Ruxandra Demetrescu. Ulterior, expoziția va putea fi văzută în toate spațiile galeriei, inclusiv în curtea interioară și în pavilion, până la 12 septembrie 2025. În cadrul expoziției vor fi prezentate lucrări de pictură realizate de Marilena Preda Sânc, fotografii de Roxana Trestioreanu, fotografii și grafică de Aurora Király, precum și sculpturi de Elena Scutaru.
Proiectul curatorial își propune să reviziteze critic tensiunea feminin/feminist în cultura vizuală românească, pornind de la premisa că feminitatea rămâne cea mai problematică temă a teoriei feministe. Așa cum susținea Griselda Pollock, în condițiile în care femininul se compune ca paradigmă a alterității, volatilitatea acestuia scapă oricărei localizări conceptuale. Astfel, cele patru autoare explorează/exploatează propriul corp, portretul și autoportretul, în încercarea de afirmare a dreptului de recunoaștere și exhibare a specificității feminine. Lucrând în medii diferite, lucrările lor reflectă, așa cum afirma Marilena Preda-Sânc în 2013, „problematici feministe centrate pe corpul femeii, înțeles ca univers spiritual, cultural, social de gen și ca spațiu al memoriei individuale, familiale, colective”, corpul transformându-se într-o „imagine/un loc al libertății, o redefinire a identității femeii.”
Se remarcă, pe de altă parte, în cazul fiecăreia, o dimensiune retrospectivă, mai explicită la Aurora Király, care expune seria de autoportrete timpurii Caleidoscop (1998) și remarcabilul proiect Arheologie feminină, realizat în 2000 împreună cu Magda Cârneci — care a inspirat, de altfel, titlul însuși al expoziției de față. Este o dimensiune implicită la Elena Scutaru, care a reluat anul trecut lucrări realizate între 1995-1997 sau, dimpotrivă, punctând, la Marilena Preda-Sânc – în tabloul Somnul (1986) – un reper/martor timpuriu inconturnabil al unui univers pictural împlinit în ultimii ani, ori decupând o etapă distinctă din propria biografie artistică, în cazul Roxanei Trestioreanu (inaugurată la mijlocul anilor 2000 în proiecte fotografice).
În prefața catalogului primei expoziții feministe internaționale de amploare din România, organizată în 2013 la Muzeul Național de Artă Contemporană (MNAC) din București, Marilena Preda-Sânc mărturisea: „am avut privilegiul de a trăi în aceeași țară, dar în două lumi diferite. În lumea comunistă, dominată de o ideologie coercitivă, izolaționistă și reducționistă, arta feministă exista doar în zona artei marginale, fragil reprezentată, frecvent supusă atacurilor, atât ale susținătorilor artei oficiale, cât și ale atitudinilor falocratice”, concluzionând: „Patriarhatul politic local/global, modulat de secole prin legi statale, religie și educație, arogant, prezent încă, determină necesitatea existenței unui feminism militant, al unui ecofeminism local/global într-un asumat esențialism al existenței, pentru a fi capabili să construim o societate umană echilibrată, armonioasă și mai puțin amprentată de violența bătăliilor falocratice devastatoare pentru Putere.”
Aceste mărturii constituie o luare de poziție explicită care se reflectă convingător în parcursul vizual al expoziției.

Marilena Preda-Sânc (n. 1955) este o artistă vizuală interdisciplinară. Din 1980, lucrările sale au fost prezentate internațional în muzee, video festivaluri, la conferințe, simpozioane, în galerii naționale și internaționale. Lucrările integrează forme de artă tradițională și noile media, investighează și vizualizează corpul/mentalul/sufletul/comportamentele umane în relație cu natura, spațiul social/politic/reprezentațional. Arta sa explorează problematicile feministe de gen/bătrânețe/femeia ca leader în cheie eco-feministă. Este autoarea unor scrieri de specialitate centrate pe feminism, noile media și arta în spațiul public.
Roxana Trestioreanu (n. 1957) este artistă vizuală, curatoare, conferențiar universitar, fiind unul dintre fondatorii departamentului Fotografie și Imagine Dinamică din cadrul Universitatea Națională de Arte București. A participat la proiecte de cercetare inițiate de European League of Institutes of the Arts, Goethe – Institut etc. Începând cu 1985 se implică în organizarea de expoziții de artă și evenimente educaționale internaționale. A participat la expoziții organizate la Muzeul Ernst Budapesta, Szent Istvan Kiraly Museum Szekesfehervar și Muzeul Xantus Janos Museum Gyor din Ungaria; Muzeul de Arta Moderna Saint Etienne, Muzeul Național Brukenthal Sibiu, la Muzeul Național de Artă al României, Muzeul Național de Artă Contemporană din București etc. Lucrările sale se regăsesc în colecții publice și private.
Aurora Király (n. 1970) este o artistă vizuală care lucrează la intersecția fotografiei cu desenul, arta textilă sau instalațiile, explorând modul în care mintea înregistrează, retrăiește, își amintește. Este interesată în special de explorarea teoriilor feministe în legătură cu crearea identității și statutul femeilor în societate. Lucrările sale se referă la conexiunile complexe dintre evenimente, sfera publică și privată a experienței. Cele mai recente lucrări explorează memoria unor spații cu încărcătură istorică și politică, având o preocupare constantă să reflecte asupra istoriei artei, urmărind creația artistelor din diferite perioade istorice. Lucrările sale se află în colecții de artă importante precum: Muzeul de Artă Modernă (MoMA), New York; Muzeul Național de Artă Contemporană București; Colecția de Artă Contemporană a Parlamentului European; precum și diverse colecții private din Europa și America de Nord.
Elena Scutaru (n. 1964), reprezentantă a generației anilor ’90, activează la intersecția dintre sculptură, instalație, obiect, asamblaj și medii mixte. A participat la rezidențe artistice: Aachen (1993), Akademie der Bildenden Künste și Kulturkontakt (Viena, 1994, 1999) și Cité Internationale des Arts (Paris, 2015), prilejuri de a cunoaște și expune alături de mulți alți artiști internaționali. Interesată de estetica artei povera, aduce în creația sa aspecte ale vieții cotidiene și istorii personale în instalații prezentate la Muzeul Național de Artă Contemporană din București (Adăpost temporar, 2023), în spații de artă contemporană (Sandwich offSpace), galerii ale Uniunii Artiștilor Plastici din România și centre culturale din țară și străinătate. Proiectele de cercetare artistică personală au fost fructificate într-un program intens de participări la expoziții colective și personale. În 2019 este laureată a Premiului pentru Sculptură al Uniunii Artiștilor Plastici din România.

GLORIÆ Art Gallery este situată în centrul istoric al Craiovei, pe str. Alexandru Macedonski nr. 49. După vernisaj, expoziția va putea fi vizitată de marți până vineri între orele 12:00 și 18:00, sâmbăta între orele 12:00 și 16:00.

Marș ”Colorează-ți viața altfel! Spune NU drogurilor”
2025-06-03 17:00 - 18:00 | Piața Frații Buzești, Craiova, Dolj, România
Dragi craioveni, parinti si elevi, Centrul Județean de Resurse și Asistență Educațională Dolj va invitam sa le fiti alaturi marti 03 iunie 2025, incepand cu ora 17,la un marș cu titlul ”Coloreaza-ti viata altfel! Spune NU drogurilor” Acesta incepe din ”Piata Fratii Buzești” se continua pe centrul vechi si ne oprim in Piata Prefecturii.Pentru eveniment va rugam sa purtati tricouri albe sau chiar inscriptionate cu mesajul nostru ”Coloreaza-ti viata Altfel! Spune NU drogurilor”La manifestare vor participa 200 de elevi din unitatile de invatamant din Craiova, alaturi de profesori consilieri si profesori diriginti.Ni se alatura evenimentului Inspectoratul Școlar Județean DOLJ Asociatia Pro Rezilienta, Polisea Craiova, Asociatia Just.
